சென்றேன். சிவஞான போதத்திற்குத் திராவிட மகாபாஷ்யம் இயற்றிய  திருவாவடுதுறை ஸ்ரீ சிவஞான முனிவர் உதித்த அவ்வூரில் அவர் பிறந்த வீடு  இருக்கிறது. அங்கே எனக்கு உபயோகப்படும் நூல்கள் எவையேனும்  கிடைக்கலாமென்று நினைத்தேன். போய்ப் பார்த்தபோது ஒன்றும்  கிடைக்கவில்லை. அவ்வீட்டில் ஒருவரைச் சந்தித்தேன். அவர் அவ்வூர்ப் பள்ளிக் கூடத்து  உபாத்தியாயர். அவரை எந்த ஊரென்று விசாரித்தபோது, “கடையநல்லூர்”  என்று சொன்னார்.